Държавен вестник, бр. 13, 2022 г., стр. 31

БРОЙ  13	
Д Ъ Р Ж А В Е Н  В Е С Т Н И К 	
СТР.  31  
на операциите и др. Оформя външния вид 
на продукта. Опакова, етикетира, съхранява 
и експедира готовите изделия. Отговаря за 
качеството на готовата продукция.
Хлебар-сладкарят подготвя и организира 
сам работното си място, проверява техничес­
ката готовност на машините и съоръженията 
и извършва технологични настройки, използва 
ефективно материално-техническата база и 
ресурсите, прилага правилата за безопасни 
условия на труд, спазва санитарно-хигиен­
ните изисквания и опазва околната среда. 
В процеса на работа той съблюдава добрите 
производствени практики (ДПП), добрите 
хигиенни практики (ДХП) и системата за 
безопасност на храните, основана на методите 
и принципите на системата НАССР.
Хлебар-сладкарят използва технологична 
документация (рецептурници, справочници, 
технологични инструкции, стандарти, системи 
за безопасност на храните и др.). Попълва 
документи за входящ, текущ и изходящ кон­
трол, работни контролни карти, чек-листове и 
други от въведената система за управление на 
качеството (СУК) и системата за самоконтрол 
НАССР. Носи отговорност за качествено и в 
срок извършване на възложените дейности. 
Изпълнява задачи както индивидуално, така 
и като член на работен екип.
Хлебар-сладкарят обслужва безопасно ма­
шини, съоръжения и апарати, ползва инстру­
менти и пособия за различните технологични 
операции. Технологичното оборудване включ­
ва пресевно-силозни инсталации, дозатори, 
тестомесачна техника, миксери, машини за 
делене, окръгляване и формиране на тесто и 
полуфабрикати, пруфери и ферментационни 
камери, съоръжения за термична обработка, 
опаковъчна и етикетираща техника, складово 
оборудване, лабораторна техника, апаратура 
и прибори, специализиран инструментариум 
и пособия.
Необходими личностни качества за упраж­
няване на тази професия са дисциплинираност, 
отговорност, организираност, издръжливост 
на високи натоварвания, умения за работа в 
екип, сръчност, прецизност, наблюдателност, 
естетически подход, усет за пропорции и 
съчетание на цветове, вкусове и форми, въ­
ображение, креативност, творчество, умения 
за справяне в критични ситуации.
Хлебар-сладкарят задължително носи 
работно облекло, лични предпазни средства 
и стриктно спазва лична хигиена по време 
на работа.
Работата на хлебар-сладкаря съчетава 
разнообразни дейности, които се осъществя­
ват в производствени работилници и цехове. 
Поради характера на технологичния процес 
работата може да се извършва през различни 
периоди на денонощието, което налага сменен 
режим на труд, както и работа в почивни и 
празнични дни при спазване на трудовото 
законодателство на Република България.
Хлебар-сладкарят може да работи във 
фирми с дейност в областта на хлебопро­
изводството и сладкарството; заведения за 
хранене – ресторанти, кафе-сладкарници, 
ресторант-пицария, фирми за производство 
на полуфабрикати, фирми за кетъринг и др.
2.2. Възможности за продължаване на 
професионалното обучение
Придобилите професионална квалифика­
ция по професията „Хлебар-сладкар“ могат да 
продължат обучението си по друга професия 
от професионално направление „Хранителни 
технологии“. 
При обучението единиците резултати от 
ученето по общата професионална подготовка 
и по отрасловата професионална подготовка 
се зачитат.
При продължаващото професионално обу­
чение се организира обучение за усвояване 
на единиците резултати от ученето, които 
лицата не притежават.
2.3. Възможности за професионална реали­
зация съгласно Националната класификация 
на професиите и длъжностите (НКПД-2011) 
в Република България, утвърдена със Заповед 
№ РД-01-931 от 27.12.2010 г. на министъра на 
труда и социалната политика, посл. изм. и 
доп. със Заповед № РД-01-342 от 10.12.2021 г.
Придобилите втора степен на професио­
нална квалификация по професията „Хлебар-
сладкар“ могат да заемат длъжности от НКПД 
от единична група 3434 „Главни готвачи“, 
единична група 7512 „Работници по производ­
ство на хлебни, сладкарски и тестени изделия“, 
единична група 8160 „Машинни оператори в 
хранително-вкусовата промишленост“, еди­
нична група 5120 „Готвачи“, както и други 
подходящи длъжности при актуализиране 
на НКПД.
3. Единици резултати от ученето (ЕРУ)
3.1. Списък на единиците резултати от 
учене (ЕРУ) и на резултатите от учене (РУ) 
по видове професионална подготовка
ЕРУ по обща професионална подготов­
ка – единна за всички професии с втора степен 
на професионална квалификация
ЕРУ 1. Здравословни и безопасни условия 
на труд (ЗБУТ)
1.1. РУ Спазва разпоредбите за осигуряване 
на здравословни и безопасни условия на 
труд на работното място 
1.2. РУ Осъществява превантивна дейност 
по опазване на околната среда
1.3. РУ Участва в овладяването на рискови 
и аварийни ситуации 
ЕРУ 2. Икономика
2.1. РУ Познава основите на пазарната 
икономика
2.2. РУ Познава характеристиките на дей­
ността на фирмата
ЕРУ 3. Предприемачество 
3.1. РУ Познава основите на предприема­
чеството
3.2. РУ Формира предприемаческо пове­
дение